## Susana Camarero advertix que des del Consell “utilizarem tots els recursos contra aquells que no respecten la nostra Comunitat”

*** La vicepresidenta reclama a Illa  que condemne els atacs a Espanya i a la Comunitat Valenciana com la crema de la bandera d’Espanya i de la imatge del president Carlos Mazón en les festes de Gràcia**

La vicepresidenta i consellera de Servicis Socials, Igualtat i Vivenda, Susana Camarero, ha condemnat els atacs contra Espanya i la Comunitat Valenciana que han ocorregut durant les festes del barri de Gràcia de Barcelona i ha afirmat que des del Consell “utilitzarem tots els recursos a la nostra disposició contra aquells que no respecten la nostra Comunitat”.

“Un acte d’extrema violència a Catalunya com la crema de la bandera d’Espanya i de la imatge del president Mazón, és eixa la normalitat i la pacificació de la qual parlava Salvador Illa?”, s’ha preguntat la vicepresidenta.

En este sentit, ha afegit que “el separatisme més radical continua campant a plaer en la comunitat autònoma catalana, i una demostració han sigut les festes de Gràcia a Barcelona, en la qual els cadells de la CUP han tractat de polititzar-les”.

Per a la vicepresidència, “és intolerable i inadmissible esta violència política i exigim a Illa que condemne rotundament estos actes, que prenga mesures i frene estos atacs a Espanya i a la Comunitat Valenciana”.

Finalment, ha reiterat que “els violents tinguen molt present que el president de la Generalitat, Carlos Mazón, i el Govern Valencià no es mouran de la seua posició, exigirem respecte a la Comunitat Valenciana i posarem tots els mecanismes en marxa per a defendre la nostra comunitat i els nostres ciutadans”.

Fecha: 24/08/2024